Koordinatės: 36°03′12″ š. pl. 14°11′18″ r. ilg.﻿ / ﻿36.05333°š. pl. 14.18833°r. ilg.﻿ / 36.05333; 14.18833

Žydrasis Langas 2009 m.
2017 m. po griūties daryta nuotrauka, vaizduojanti vietą, kurioje stovėjo arka
**Žydrasis Langas** (malt. *Tieqa Żerqa*) – iš kalkakmenio sudaryta istorinė uolinė arka Maltai priklausančioje Goco saloje. Ji stūksojo netoli Dvedžros įlankos, Vidinėje Goco jūroje. Ši struktūra, kuri susidarė suirus dviem kalkakmenio jūrų urvams, buvo mėgstama nardytojų su akvalangais.

2017 m. kovo 8 d. audros metu, arka sugriuvo.

Geologija
---------

Žydrojo Lango arka buvo viena iš 26 prieš 500 metų dėl jūros ir lietaus erozijos natūraliai susidariusių arkų Maltos salyne. Buvo antra pagal senumą. Tokį pavadinimą, tikėtina, gavo nuo netoliese esančios olos. Arką sudarė maltietiško kalkakmenio, žinomo kaip *Globigerina*, uolienos. Uolos plotis siekė apie 25 m, aukštis – iki 28 m. Uolą sudarė nuo geltonos iki pilkšvos spalvos atspalvių kalkakmenio uolienos ir jūros gyvūnų liekanos.

### Sunykimas

Uolą jos egzistavimo laikotarpiu veikė intensyvi erozija. Uola pamažu iro, nuo arkos apačios atskildavo dideli uolienos luitai. Pagal irimo greitį buvo nustatyta, kad arka veikiausiai sunyks per keletą metų.

Paskutiniais metais dėl skylančių uolienų keliamo pavojaus vietovėje aplink uolą buvo sustatyti įspėjamieji ženklai. Tačiau daugelis žmonių vis dar reguliariai lipdavo ant arkos, o „YouTube" buvo skelbiami vaizdo įrašai, kuriuose matyti žmonės, nardantys uolos prieangiuose, kuomet krinta akmenys.

Prieš sugriuvimą 2017 metų pavasarį arka buvo taip suirusi, jog jos forma buvo beveik taisyklingo stačiakampio. Vis dėlto, griūtį lėmė ne pačios arkos, bet jos atraminės uolienos griūtis dėl paplovimo.

Turizmas
--------

Žydrojo Lango uolinė arka buvo gausiai lankoma turistų, nes buvo netoli Dvedžros turistinio kaimelio, priklausančio San Lavrenco kaimui. Vandenys aplink arką tinkami plaukioti, nardyti, laivuoti.

Čia taip pat filmuotos kino filmų ir televizijos serialų (pvz. „Sostų žaidimas") scenos.

Žydrojo Lango arkos apylinkių panorama

|  |  |
| --- | --- |
|  | **Vikiteka: Žydrasis Langas** – vaizdinė ir garsinė medžiaga  |

Šaltiniai
---------

1. ↑  Morris, Hugh (2017-08-09). „Malta's famous Azure Window arch collapses into the sea". *The Daily Telegraph*. Suarchyvuota iš originalo 2017-03-12.
2. 1 2 3  „Dwejra Window collapses; geologist says pillar gave way". *The Malta Independent*. 2017-03-08. Suarchyvuota iš originalo 2017-03-08.
3. ↑  Schicluna, Chris; Balmer, Crispian (2017-03-08). „Malta's 'Azure Window' rock formation collapses into the sea". Reuters. Suarchyvuotas originalas 2017-03-08.
4. ↑  Martin, Ivan (2013-07-19). „The Azure Window is still safe... for now". *Times of Malta*. Suarchyvuota iš originalo 2016-06-10.
5. ↑  Carabott, Sarah (2017-03-14). „Azure Window probably inherited name from nearby less-popular crevice". *Times of Malta*. Suarchyvuota iš originalo 2017-03-14.
6. 1 2  Geoscience Consulting (2013 m. liepos mėn.). Geological and geotechnical report on the Azure Window, Gozo: Rock assessment and recommendations on preservation and conservation (PDF) (Report). Ministry for Sustainable Development, the Environment and Climate Change. Suarchyvuota (PDF) iš originalo 2017-03-08.
7. ↑  „A huge part of the Dwejra Window rock collapsed". *TVM*. 2016-06-26. Suarchyvuota iš originalo 2016-06-29.
8. ↑  „Dwejra Azure Window fissure grows, collapse may be close". *The Malta Independent*. 2015-12-06. Suarchyvuota iš originalo 2016-06-23.
9. ↑  „Iconic Azure Window in Dwejra loses another chunk (but people are still walking on it)". *The Malta Independent*. 2016-08-29. Suarchyvuota iš originalo 2016-08-29.
10. ↑  Mizzi, Daniel (2016-11-27). „Rocks fall off picturesque Azure Window after cliff jumper dive". *Malta Today*. Suarchyvuota iš originalo 2016-11-27.
11. ↑  „Watch: Rocks fall as man jumps off the Azure Window". *Times of Malta*. 2016-11-27. Suarchyvuotas originalas 2016-11-28.